LidanRubinov/Halacha-QA huggingface dataset:
שאלה: התרת נדרים: האם אפשר לעשות התרת נדרים בלי הבנאדם שנדר
תשובה: לא. צריך שהנודר יגש לחכם, על מנת שזה ימצא לו פתח להתיר נדרו.
שאלה: תפילה ביחיד: רציתי לשאול שאלה. אני מסורתי(אפשר להגיד מסורתי שמתחזק) ורציתי לדעת אם אני יכול להתפלל ביחיד את שלושת התפילות שחרית מנחה ערבית או לפחות אחד מהם מסיבה שאני עוד לא דתי ואפשר להגיד קצת מתבייש ללכת לבית הכנסת כי רק התחלתי לא מזמן להתפלל
תשובה: בוודאי שעדיפה תפילה בבית כנסת ובמניין. אולם אם אתה בתהליך ועדיין מתקשה בדבר, הדבר אפשרי. הקושי שאתה מתמודד איתו אינו פשוט. נסה לדבוק באמת הפנימית שלך. אהיה אתה. חזק וברוך.
שאלה: בדיקת דובדבן: לא הבנתי מתוך האתר האם דובדבן שהוא מגידול חקלאי מסודר צריך חצייה באמצע הפרי והסתכלות מסביב לגרעין הפרי בכול מקרה
תשובה: אם הפרי הוא מגידול חלקאי ומסודר אין חובה לבדרו אא"כ הוא רך או ממוסמס
שאלה: יחוד כלים לכבד: ראיתי שאתם כותבים באתר שלבני אשכנז יש צורך לייחד כלים לצליית כבד. רציתי לשאול מדוע? כמו כן אשמח לקבל את המקור לכך.
תשובה: המקור הוא: שו"ע יור"ד ס ע"ו סעיף ד יש מי שאוסר לחתוך בסכין צלי שאצל האש שלא נמלח, כל זמן שאינו נצלה כל צרכו, מפני דם שנבלע בסכין. ויש מי שאוסר השפוד שצלו בו בשר בלא מליחה. ויש מי שהורה שאסור להשהות הצלי על השפוד לאחר שהוסר מן האש, לאחר שפסק הבשר מלזוב, שמא יחזור הבשר החם ויבלע ממנו. ויש מתירין בכל זה, וכן המנהג להתיר. (ואנו נזהרין לכתחלה, ומתירין בדיעבד) (מהרא"י והגהת ש"ד ואו"ה כלל ל"ז).
שאלה: חוות דעת שניה: התייעצתי לפני כמה זמן עם רב מורה בבית הספר לגבי תשובה על חטא שחטאתי, הוא המליץ לי על מנת שיתכפר החטא לקרוא ספרון "שירת הבריאה" במשך 40 יום, אמרתי לו שאני רגילה לקרוא "תיקון הכללי" ו"נשמת כל חי" אז אם אפשר להמשיך לקרוא אותם במשך 40 יום רצוף במקום שירת הבריאה כיוון שאני כבר רגילה בהם, הוא אמר שהם לא מספיקים, עדיף שירת הבריאה. השאלה היא: למה זה לא מספיק? "תיקון הכללי" ו"נשמת כל חי" ידועים כסגולות גדולות וחזקות מאוד ויותר קל לי לקרוא אותם, לא יודעת למה אבל פשוט יותר זורם לי. ניסיתי לקרוא "שירת הבריאה" ולא הצלחתי להתמיד כל כך. בעיקרון, ידוע שאותו רב מורה די מחמיר באופן כללי, ואני שייכת לזרם הדתי לאומי. והוא פשוט היה איזושהי כתובת לפנות אליה כיוון שאני מכירה אותו מביה"ס. אז רציתי חוות דעת שנייה ממכם אם זה בכלל קשור לזרם דתי ולמחמיר לא מחמיר אני לא יודעת ולא בקיאה בזאת, אבל האם מספיק לי לקרוא "תיקון כללי" ו"נשמת כל חי" 40 יום בשביל להשלים את התשובה על אותו חטא או שזה באמת לא מספיק מאיזושהי סיבה. (וכאמור-מהי הסיבה?)
תשובה: עיקר התשובה. הוא אותו תהליך המפורט ברמב"ם שבו את מצטערת על החטא, מקבלת על עצמך לעזוב אותו. מתוודת בפיך על החטא. תהליך התשובה הוא הנסיון לברוח מכל אותם דברים שהובילו אותך אל החטא. אכן נכון לאחר הצער, הווידוי והקבלה לעתיד להוסיף טוב. ואף שלשירת הבריאה יש מליצי יושר גדולים, עליך להדבק בכל מה שנוגע בליבך יותר, ומקרב אותך אל הקדושה. ואם אלו הם מזמורי התיקון הכללי ונשמת כל חי, אימרי אותם.
שאלה: הלכה: סיימתי ללמוד את הספר קיצור שולחן ערוך. אודה להכוונה איזה ספר כדאי לי ללמוד כעת על מנת להמשיך להתחזק בנושא ההלכה
תשובה: ב"ה, כדאי ללמוד פניני הלכה של הרב אליעזר מלמד, יש בספריו סגנון מיוחד של לימוד, לא רק לדעת מה לעשות אלא גם ללמוד הלכה. דני ארגמן
שאלה: ילדים בפקר ב : ערב טוב כבוד הרב! הריני התחלתי פרק ב, זאת אומרת הכרתי מישהו דרך אתר היכרויות. יצא לנו מספר פעמים להיפגש וניראה לי שזה הולך לכיוון חופה. השאלה באיזה שלב ואיך להפגיש אותו עם ילדיי (6 ו - 8) ואני עם ילדו (14)? האם רצוי פגישה 1 גדולה עם ילדיי וילדו? איך להציג אותו בפני ילדיי חבר בן זוג אבא חדש? אם אקרא לו אליי לשבת (כמובן, שישן בחדר ניפרד)כדי שיכיר את ילדיי. האם זה כמו "פירצה שקוראת לגנב", האם יסיק מזה מסקנות שגויות וינסה להפר "שמירת נגיעה"? והמשך יום טוב
תשובה: דברו ביניכם על כל הדברים שהעלת. הפגישה עם הילדים צריכה להיות, לענ"ד, כשפחות או יותר הנישואין די סגורים. אולם זה מאוד תלוי בילדים, בקשרים שלכם, ובהמון גורמים אחרים. לך יש יכולת טובה משלי לדעת את הזמן המתאים לילדיך. לגבי שמירת נגיעה. דברי איתו על החשש שלך. זוגיות טובה, מאפשרת לדבר אחד עם השני על השמחות והחששות שלנו.
שאלה: כשרות בבסיסי צה"ל: פעם נוכחתי לכשל בכשרות המטבח של חדר האוכל בבסיס צבאי שבו אני משרת בתור ג ובניק, ואני מרגיש שיש לי ספק בנוגע לכשרות המזון בכל הנוגע לאופן הכנתו ולא להכשר כשלעצמו. האם עליי לא לאכול בחדר האוכל בבסיס שלי או האם אפשר להקל בזה? ומה בנוגע לבשר? אם ניתן להקל, אשמח שתבאר לי את הסיבה.
תשובה: וברכת ד  אם מדובר בחדר אוכל בבסיס מסודר, יש לפנות לרב המקום, להעיר את עיניו ולראות כיצד יתקן את הדבר. באופן כללי בצבא הרבנים הצבאיים הם יודעים את הנעשה ועליהם מוטלת החובה לטפל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: במקום צער לא גזרו רבנן: בוקר טוב מהו גדר הצער שעליו נאמר שבמקום צער לא גזרו רבנן ושניתן לעשות מלאכה דרבנן על ידי יהודי, ומדוע לא נתיר כך גם בשאר רמות החולים, כגון חולה שאין בו סכנה, מצטער הרבה,ועוד?
תשובה: וברכת ד  לעניין רפואה בשבת ההגדה היא שנופל למשכב, אין כאן הגדרות של צער וכדו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חבר שלי לא דתי: הרב אני מבקשת את עצתך. אני באה מבית מסורתי ששם מסורת (שבת, חגים וכו.) זה דבר מאוד חשוב. אני יוצאת לאחרונה עם מישהו מדהים ומקסים, הבעיה היא שכל קשר בינו לבין דת הוא מקרי בהחלט (הוא חילוני לחלוטין) אני יודעת שיהיו בעתיד דברים שיפריעו לי בנושא הדת (כמו העובדה שהוא לא ביקר מגיל 13 בבית כנסת) בעזרת ה ארצה לבנות בית, וכן ארצה להמשיך לקיים את כל הטקסיות שבחגים, הבעיה שחבר שלי לא מבין בזה בכלל (בבית שלו לא עושים ארוחת שישי, וחגים אצלם מסתכמים בארוחה בלבד ללא תפילות או קידוש) אשמח לשמוע את עצתך בנושא, מצאתי פה אדם מקסים, שאוהב ומכבד אותי. אך אני חוששת שזה יגיע לנושא הדת (בהיבט של דברים שאני אצפה שהוא יקיים, הוא לא ממש יהיה בעניין) לייעוצך אודה.
תשובה: ב"ה, כשרוצים להקים בית צריך מכנה משותף רחב, ענין הדת והמסורת הוא מאוד מרכזי בחיים, יש לו גם השלכות על התרבות של הבית ועל חינוך הילדים, אלו דברים שהם בנפשו של האדם, ולא ראוי להכנס למערכת יחסים שבענינים קריטיים יש פער, נכון שהוא אדם מדהים אבל תוכלי למצא בחור מקסים עם מכנה משותף יציב ובריא. דני ארגמן
שאלה: זמן ברכה אחרונה: מותר לברך ברכת המזון בפער של 70 דק מהאכילה. האם זה תקף גם לגבי ברכה אחרונה על מזונות שאינם לחם?לדוג אם אכלתי פרי קטן ונזכרתי לברך רק אחרי זמן מה. נעה
תשובה: אם את חשה את המאכל בך אפשר לברך, אולם אם אכילת המאכל כבר אינו מוחשת, הפסדת את הברכה.
שאלה: שטיפת כלים בשבת.: השאלה שלי היא איך אפשר לשטוף כלים בשבת? באיזה אופן? האם מותר לייבש אותם עם מגבת? מה הדברים שחשוב לדעת במקרה זה?
תשובה: וברכת ד  א. יש סקוטש מיוחד לשבת (אין בו בליעה של מים). אפשר לשטוף ולייבש. ניגוב מותר אם אין הרבה מים על הצלחות, או מגבת מאד רטובה שיכול לגרום לסחיטה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שאיבת חלב בשבת: יש לי בת חמישה חודשים, תזונתה היא חלב אם בלבד. חשוב לי להמשיך כך בינתיים. אני שואבת חלב יום-יום על מנת שבהעדרי כשאני בעבודה אחרים יוכלו לתת לה מהחלב. זו משימה לא קלה ולא תמיד החלב זורם בקלות. הזמן הטוב ביותר לשאיבה הוא בבקרים. השאלה היא האם מותר לי לשאוב גם בשבת -במשאבה ידנית כמובן? קראתי שמתירים כאשר יש גודש או בסיטואציה שהתינוק בבי"ח. - שמירת שבת כהלכתה. נעה
תשובה: לשואלת כאשר יש מצב שתינוק אינו יכול לינוק וצריך לשאוב, אז עושים זאת בשבת. כשיש צורך כזה, עדיפה משאבה חשמלית על פני משאבה ידנית, כיון שבחשמלית עושים פעולה אחת ובידנית כל שאיבה היא פעולה נוספת. כמו כן, מה שאפשר לעשות זה לחבר משאבה חשמלית לשעון שבת, שזה הכי טוב. אמלך, לא הבנתי למה את צריכה לשאוב גם בשבת. הרי התינוק יונק רגיל, וכל העניין זה שאיבה בשביל יום ראשון כשתסעי לעבודה. פשוט תשאבי ביום שישי, במוצאי שבת וביום ראשון בבוקר, ובשבת עצמה תניקי כרגיל. אם פתרון זה לא טוב, תשאלי שוב. אפי קיציס
שאלה: נדר: ב ה לכבוד הרב, רציתי לשאול האם חומרות או הידורים שעשיתי כמה פעמים בלי לומר בלי נדר מצריכות לעשות התרת נדרים. מה לגבי אמירת קטע תפילה כל יום שאין חובה לאמרו (למשל שש זכירות) או דברים שמנהג לאמרם אך אין חובה? מה לגבי אם קבעתי עם עצמי (במחשבה ולא בדיבור) ללמוד שתי משניות כל יום? ומה לגבי חומרות שעשיתי כי לא ידעתי מה ההלכה אז החמרתי מספק? ומה לגבי חומרות שאני חושב שעשיתי אבל לא בטוח? ויישר כח
תשובה: מדובר על דברים שנעשו שלש פעמים ברציפות. אם בכל תפילת שחרית במשך שלשה ימים הוספת קטע כמו  שש זכירות. אם כל יום אתה לומד שתי משניות - אלו מנהגים שצריך לעשות לגביהם התרת נדרים. אם זו הלכה שהחמרת מספק בחוסר ידיעה ועתה מתברר לך שאין להחמיר - אז אין כאן נדר. אבל אפשר להקל מפני שיש לך תנאי מהתרת נדרים של ראש השנה. התנאי הזה פוטר אותך בדיעבד שהרי שם אתה אומר: "אני מבטל מכאן ולהבא כל נדרים. וקבלה בלב שאקבל." המקרה היחיד שתנאי זה לא מועיל רק אם בשעת מעשה אתה זוכר את התנאי ומתכוון בכל זאת לנדור. ועיין
שאלה: בירור לגבי עבודה באנגלית בנושא הסמים: רציתי לשאול שאלה. בימים אלה ממש אני וחברותיי עושות פורייקט באנגלית בנושא הסמים. כשחיפשתי מקורות בתנ"ך באתרי האינטרנט נחשפתי לאתר הבא: -4dbcyzi5a.com 2012 02 D7 A7 D7 A0 D7 94- D7 91 D7 95 D7 A9 D7 9D- D7 94 D7 A7 D7 A0 D7 90 D7 91 D7 99 D7 A1- D7 91 D7 AA D7 A7 D7 95 D7 A4 D7 AA- D7 94 D7 AA D7 A0 D7 9A שבו יש מקורות מהתנ"ך לסמים. אני יודעת שהיו את הסמים של הקטורת הנקראת "קטורת הסמים" אשמח לדעת אם מקורות אלה מהימנים ואמיתיים שהם מקורות נכונים להלכה או שזה דברים שיקריים. גם האתר לא נראה לי כל כך אמין. אשמח לשמוע את דעתך.
תשובה: המקורות מהתנ"ך הם לצמחים נותני ריח אבל לא משכרים. סממני הקטורת שמשו להקטרת עשן ריחני במקדש. המושג סמים במקורו הוא צמח ריחני ולא צמחי שכרון. יש מקורות שצמח הקנביס ממנו מפיקים סם היה מוכר בימי הביניים אבל לא מוזכרת שם צריכת סמים אלא שימוש בסיבים של הצמח וכד  לצרכים אחרים ולא להשתכרות מהסם. יש רק אזכור אחד שמספר על כך שהמצרים בתקופתו אוכלים את הצמח הזה - אין בכך שום עדות על שימוש בסם. מסקנה - האתר מביא מקורות שונים, אין באף אחד מהם הוכחה לשימוש בסם. יש פסק מפורש של גדול הפוסקים בימינו שאוסר בפרוש את הסם: רבי משה פינשטיין (היה רב חשוב באמריקה): "הנה בדבר אשר התחילו איזה בחורים מהישיבה לעשן חשיש (מעראוואנא), פשוט שהוא דבר אסור מכמה עיקרי דינים שבתורה. חדא, שהוא מקלקל ומכלה את הגוף  מקלקל הוא את הדעת, ואינם יכולים להבין דבר לאשורו, שזה עוד יותר חמור  ועוד, שהוא גורם תאווה גדולה, אשר הוא יותר מתאוות אכילה  ויש שלא יוכלו לצמצם ולהעביר תאוותם, והוא איסור החמור שנאמר בבן סורר ומורה  וכל שכן שאסור להביא עצמו לתאוה גדולה עוד יותר ולדבר שליכא שום צורך להאדם בזה, שהוא אסור  ודאי עובר על לאו זה  שסופו שילסטם את הבריות  ועוד, שהאב והאם של אלו שמעשנין מצטערים מאד, אשר עוברין על מצוות כבוד אב ואם. ועוד  איסור   דקדושים תהיו   סוף דבר, הוא פשוט וברור שהוא מאיסורים חמורים, וצריך להשתדל בכל היכולת להעביר טומאה זו מכל בני ישראל."
שאלה: בשר בקר: אבקש לדעת מה דעתכם על בשר בקר חלק "בית יוסף" מחו"ל בהשגחת הרבנות הראשית ב צבי ויסמן 054-3192648
תשובה: עיין באתר כושרות:
שאלה: מעשר: אני מפריש מעשר כל חודש לתוכנית חיסכון ממנה אני תורם את הכסף שנצבר למטרות צדקה. לאחרונה נתקלתי בשתי שאלות הנודעות לשימוש בכספי המעשר ורציתי לדעת אם ניתן להשתמש בכספים למטרות אלו. 1. כסף שבחרתי לנדב לבית הכנסת? (בעלייה לתורה ולא בקניית עליה) 2. סיוע כספי למשפחה מדרגה ראשונה (הורים, אחים אך לא לילדים שלי) גם אם זה למטרות עזרה לעסק או סיוע בלימודים גבוהים?
תשובה: וברכת ד  א. כסף מעשר מיועד לעניים, ואפשר לתת גם לצרכי רבים. אבל אדם שייחד כסף לעניים הם כבר תפוסים בו, ועל כן כשהוא נודר בעלייה לתורה זה מכספי הרשות, ועל כן נראה שצריך להפריש מכסף אחר ולא ממעשר כספים שכבר זכו בו עניים. ב. אפשר לסייע לבני משפחה (כולל ילדים), ובתנאי שזה לצרכי מצווה כגון: להרבות תורה, שיעורים ישיבות. אבל לא לעסקים חיצוניים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מקווה: אני מתחתנת בעוד כשבוע, וכמנהג ההלכה טובלת לפני החתונה במקווה. רציתי לשאול מה ההלכה במידה ואיני מעוניינת לטבול בכל חודש אך כן שומרת את ימי הנידה שבעה ימים נקיים (12 יום) כי לפי הרפואה והמדע וכל מה שקשור לעניין מבחינה בריאותית אני כן מכוסה, הטבילה במקווה זה כבר לא עניין בריאותי זה משהו אחר. שנכון שהוא קדוש והכל אבל גם מעיק מצד אחד.האם אפשר במקום זה לטבול באמבטיה או מקום יותר פרטי.? אני לא רואה את עצמי כל חודש הולכת למקווה, זה טרחה ונטל עבורי ושלא נדבר על הפולשנות וחוסר הפרטיות. מלבד זאת זה מגעיל אותי להיכנס למים שם, אני מאוד אסתטית והיגיינית ולא יכולה שמישהי תסתכל עליי במצב זה.
תשובה: וברכת ד  מזל טוב ליום חתונתך וליום שמחת לבך. יהי רצון שתקימי בית נאמן בישראל. מקווה זה לא אמבטיה וכדו, המקווה הוא מקום של מים חיים (אין זה מעיין) אבל יש בכך כניסה לעולם אחר של טהרה ממקור הברכה. המים באמבטיה או מקלחת הן מי אדם ולא מי גשמים, על כן אין להשוות ביניהם, וכאשר רוצה אשה להטהר לבעלה, כדי להביא ילדים טהורים לעולם, בוודאי שיש לבא במים עליונים, שהם מי גשמים היורדים מאת הקב"ה לבני אדם. על כן התגברי על הפחדים ומחשבות קדומות. כמו כן יש בימינו מקוואות מאד נקיות ומסודרות בטוב טעם והרגשה מצוינת. הטהרי בקדושה עליונה לאישך ולביתך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חקים בעלי גפן: יש לנו בבית עץ גפן. אנחנו במשפחה מאוד אוהבים לאכול עלי גפן. ראיתי באתר שלכם שאלה על חרקים בעלי גפן, אבל זה לא היה בשבילי מספיק מפורט. אשמח אם תפרטו יותר בעניין החרים, ואם אפשר גם להוסיף תמונות, מראה, צבע, גודל וכו. יאיר
תשובה: יש על נושא זה ספרות ענפה. עיין
שאלה: תפילין: לכבוד רבני התורה אני אדם חילוני שמניח כול בוקר תפילין בקרוב אני צריך ליסוע לחול לתקופה של 24 יום אני מעוניין לקחת איתי את התפילין כדי שאוכל להניח גם שם. שאלתי היא כזאת מכוון שאני שוכר שם רכב ואסע גם בשבת ממקום למקום האם אני יכול לקחת איתי את התפילין או שאסור בשום מקרה ליסוע איתם בשבת? ב יניב
תשובה: וברכת ד  וקראת לשבת עונג, התורה אסרה לנסוע בשבת, על כן אי"ה תזכה לשבות את שבתותיך מתוך שמחה ורוממות רוח. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הרבה פעמים גזל פחות מפרוטה: אני עובר בשוק הרבה פעמים ומוסכם שהמוכרים מרשים שאנשים יטעמו מהסחורה, למרות שהם יודעים שהרבה מהטועמים לא יקנו.(כנראה במחשבה אולי בפעם אחרת כן יקנו) הרבה פעמים סתם עברתי וטעמתי ולפעמים גם "שיחקתי אותה" מתעניין במחירים וכו. למרות שלא הייתה לי שום כוונה לקנות איך אוכל לכפר על כך? הרי אין לי מושג כמה זה יוצא שעלו כל הטעימות הללו במיוחד שזה לא מדוכן ספציפי אלא כל פעם מדוכן מקום אחר.
תשובה: לך אין בעיה לטעום אם המוכר מרשה. על המקרים בהם "שיחקת אותה מתענין במחירים" זה איסור תורה של אונאת דברים. התקנה היא שתלך לאותם חנויות ותקנה מהם גם אם אינך צריך את המוצרים (אתה יכול לתרום אותם למקבץ נדבות) לאחר מכן צריך קבלה לעתיד שתקפיד לא לשקר ולא לעשות את עצמך ואחרי כן לבקש סליחה מריבונו של עולם על שעברת על אחד האיסורים בתורה. בהצלחה דוד לוי הערה לגבי איסור הגזל (עד עתה כתבתי על איסור הונאת דברים) בד"כ זה לא פחות משווה פרוטה. המחיר של כמה בוטנים בודדים או זיתים וכד הוא בד"כ יותר מ 10 אגורות. וכל מקרה אסור לגזול גם פחות משווה פרוטה!
שאלה: בית ספר: שתי שאלות יש לי: 1לפני כמה זמן לקחתי מבית הכנסת חומש ויקרא ובטעות סימנתי כמה דברים שיעזרו לי בלימודבעט שלא ניתן למחוק וחלק בעיפרון שאפשר למחוק חשוב לציין שהסימונים לא מפריעים למי שקורא מהחומש האם יש פה בעיה ואני צריך לפצות על כך או שאני יכול להחזיר את החומש ללא כל פיצוי? 2השאלתי לא מזמן תנ"ך מהבית כנסת שלי ולאחר כמה זמן נוצר בו מן קרע כזה בכריכה הפנימית ותיקנתי אותו בנייר דבק האם במקרה הזה כשאני מחזיר את התנ"ך לבית הכנסת אני צריך להוסיף איזשהו פיצוי או שלא כלום? ב מראש
תשובה: אני לא מבין כיצד אתה לוקח ללא רשות מבית הכנסת חומש ותנ"ך? זה סוג של גזל!!! לבית כנסת (כמו לכל מוסד) יש מנהל והוא אחראי. המנהל של בית הכנסת הוא הגבאי או מי שממונה מטעמו על הספריה של בית הכנסת. צריך לבקש ממנו רשות לפני(!) שלוקחים כל דבר מבית הכנסת. בשאלות על פיצוי הנזקים שגרמת אתה צריך לפנות אליו - והתשובה שלו מחייבת.
שאלה: זוגיות: רציתי בבקשה לקבל המלצות על מטפלת זוגית דתיה מירושלים.
תשובה: עייני בקישור - יש שם הפניה לכתובות של מטפלים זוגיים
שאלה: גזירת פוני מתחת לגיל 3: בני בן שנה ויש לו שיער ארוך שמפריע ונכנס לעיניים. האם מותר לגזור רק את הפוני מקדימה כדי שלא יפריע?
תשובה: ההמנעות מעריכת תספורת לבנים עד גיל 3 היא מנהג יפה, אולם אין לו תוקף מעבר להיותו מנהג נפוץ. רבים שומרי המצוות שאינם נוהגים מנהג זה כלל. לעומת זאת, בגרימת סבל לילד לאורך זמן נעשים כמה וכמה איסורים הלכתיים, וגם הרגש מתקומם כנגד כך. לכן חייבים להתחשב באי הנוחות שנגרמת לילד ולספר אותו בהתאם לצורך.
שאלה: שמורי שזיפים: האם חובה לבדוק שמורי שזיפים בסירופ? איך בודקים? פתחתי שזיפים וראיתי נקודות שחורות, קשה לדעת האם הם בעייתיים או לא.
תשובה: במידה והוא הכשר מהדרין אין צורך בבדיקה.
שאלה: שאלות קודמות: יש שאלות ששלחתי לפני כמה שבועות ולא נענו אשמח לדעת אם להמתין לתשובה, ואם לא - אשמח לקבל העתק של השאלות (סמכתי על זה שאקבל תשובה, לא שמרתי את השאלות עצמן.)
תשובה: ב"ה יש הרבה שאלות. תמיד תוכל לבצע בחיפוש ולמצוא תשובות. איננו יודעים איזה שאלות שאלת ספציפית. במידה ויש שאלה דחופה מומלץ להתקשר למוקד ההלכה 02-6569352
שאלה: קבורת גור: היתה המלטה של חתולת רחוב בחצרנו ואחד הגורים מת האם יש הלכה מה לעשות עם גויתו?
תשובה: לא, אין הלכה המחייבת קבורת בעלי חיים.
שאלה: תפילה: אני אדם מסורתי שמתחזק ואני לא שומר שבת. האם אני יכול עדיין להתפלל למשל פעם ביום(שחרית,מנחה או ערבית) לפחות במשך כל השבוע גם אם אני עוד לא שומר שבת במלואה והאם התפילה תחשב לי?
תשובה: לך. כל דבר טוב שאדם עושה- נשמר לזכותו, ולא "מקזזים" לו כנגד דברים לא טובים שעשה. אין שום ספק שיש חשיבות לתפילה שלך, גם אם אתה אינך מקפיד ללכת על פי ההלכה בתחומים אחרים.
שאלה: הלכה: האם אומרים תחנון בחודש הנוכחי(יוני) ובחודש הבא(יולי)
תשובה: לוח השנה שמשפיע על סדרי התפילה (וגם החגים ושאר דברים) הוא הלוח העברי, ולא הלוח של "יוני" ו"יולי". בחודש ניסן- אין אומרים תחנון. מראש חודש סיון עד שבעה ימים אחרי חג השבועות- לא אומרים תחנון. בחודשים תמוז ואב, כמו גם בחודש אלול- אומרים תחנון (למעט ראשי חודשים, ט"ו באב, וכו.)
שאלה: אמא ונישואין: אני בן יחיד לאמא חד הורית, בת 50, גרושה, סובלת מפריצת דיסק, סכרת וסכיזופרניה. יש לה אבא, אח ואחות. אבא דואג לה יחסית לצרכים, (גם אני). האח והאחות פחות אך עדיין בתמונה. כיום למרות הבעיות מרוצה וחייה בלי יותר מדי תלונות, ובזכות עצות שקיבלנו ממרכזי סיוע נפשי למשפחות מתמודדים - גם אנחנו מצליחים לחיות ב עימה. באופן אישי בתור הבן היחיד שלה, נחפשתי בפני דילמה לא פשוטה. הייתה לי בת זוג שגרה בארה"ב. הבחורה לא מוכנה לעבור לגור בארץ, ומציעה שאעבור לשם כפתרון היחיד. בשלב הראשון, לא הייתה לי בעיה - היות ואני מאמין כי חיי יהיו טובים שם, ומדובר באהבת אמת. הקושי האמיתי שלי - הוא החשש מה יהיה "לימים". כאשר אביה פחות יוכל לעזור, כאשר היא בעצמה פחות תתפקד, פחות תוכל לבקר אותי, ואפילו - כשתגיע למצב סיעודי. שכן במצב כזה, אולי אוכל לדאוג ל"צרכיה" בזכות כסף וטכנולוגיה מארה"ב, אך ללא ספק לא אראה אותה פעם בשבוע (וגם ספק אם פעם בחודש), ועל כן אפגע מאוד בנושא החברה והבדידות שלה. מדובר כאן בהתנגשות גדולה בין 2 ערכים אדירים - כיבוד אם וחובה מוסרית כלפיה, למול רגש אהבה גדול. האם יש פתרון?
תשובה: זו אכן מצוקה גדולה. יישר כוח לעצם העובדה שאתה מתלבט בכך, ורואה אחריות להיות קשור בנושאים השונים הכרוכים בכך. קשה להכריע. ברם, עמדת היסוד של ההלכה היא "שלך קודם לשל כל אדם", ובהקשר הזה הדבר הראשוני שאתה צריך לעשות הוא להקים את ביתך, "ועל כן יעזוב איש את אביו ואת אמו ודבק באשתו". אין הכוונה חס ו להפקיר את אמך. מתוך הקמת הבית שלך תעשה את כל מה שאתה יכול לעשות - בין בממון ובין בפגישות פיזיות. ככל שניתן. וכך מנסים לעשות את הטוב בעולם. האם אתה יכול ללכת בדרך זו?
שאלה: החלפת שם: כבוד הרב. אני רוצה להחליף את השם ליהונתן.לי קוראים דביר ואני יודע שהשם שלי זה שם קדוש.אבל אני מרגיש שאני צריך להחליף את השם כי אומרים משנה שם משנה מזל.ועכשיו אני לא מצליח להחזיק מעמד בעבודה יותר משלושה חודשים ואני מסה תמיד יופיע איזה משהו קיצוצים מעבירים אותי למקום אחר.ותמיד אני מרגיש שקשה לי ואני נופל האוטו הלך לי אחרי שהשקעתי 7000 שקל.אני הולך להיתחתן בי חשוון בעזרת ה.ופיטרו אותי.ואני מפחד לא למצא עבודה.ואני סומך על הקב ה שימצא לי עבודה במהרה.אז כבוד הרב אני יכול לשנת את השם?
תשובה: החיים היהודיים דורשים השקעה ועמל. אין הצלחה שכולה נס - אפילו אוכלי המן היו צריכים להתאמץ ולאסוף אותו. שינוי שם בלבד לא בהכרח יסדר לך את החיים. אנחנו מאמינים בהשגחה ומפללים לעזרת ד  אבל זה לא במקום להתאמץ ולעמול קשה. יהודי חייב גם להתפלל וגם להתאמץ. אברהם אבינו לא  סמך  על הקב"ה שימצא מקום לקבורת שרה - הוא השתדל והתאמץ בכל כשרונו - ואז הקב"ה עזר לו. יצחק לא  סמך  על הקב"ה שימצא לו מים - הוא חפר בארות והמשיך לחפור גם כאשר הפלשתים גרשו אותו - עד שמצא מים ואז הודה לד  שסייע לו. יעקב התפלל אל ד  שיציל אותו מיד עשיו אבל התכונן למפגש הזה בכל הכשרון והיכולת שלו. אתה צריך להתפלל אל ד  אבל לא רק לסמוך על ד, אלא לעשות כל מה שביכולתך כדי להסתדר נכון בחיים. לפי מה שאתה מתאר אתה צריך מישהו שילווה אותך קצת וילמד אותך איך מסתדרים נכון בחיים - לשם כך יש מאמנים (coaching). אפשר לשנות שם - אבל זה צריך להיות חלק משינוי גדול בחיים. אני ממליץ לך להתחיל קודם בשינויים האחרים בתקווה שהם יתנו תוצאות טובות ולא תצטרך לשנות גם את השם. השם דביר הוא מקום השכינה - אפשר לשמור על שם כזה.
שאלה: ריקודים מעורבים: האם ריקודים מעורבים בחתונה חמורים יותר מבחינה הלכתית מאשר ריקודים מעורבים באופן כללי?
תשובה: לך, ריקודים מעורבים זו עבירה מהחמורות ביותר שיש בתורה. עליהם נאמר "לא ינקה" שלא מתנקים מעבירה זו לעולם. יש הסוברים שזה בכלל אחד מאיסור  יהרג ולא יעבור  דהיינו שאדם צריך למסור נפשו ולמות כדי לא לעבור איסור זה. לכן לשאלתך - מבחינת הלכה כיון שזה איסור כל כך חמור אין הבדל אם הוא בחתונה או בכל מקום אחר. מבחינה רוחנית בחתונה זה חמור יותר כיון שחתונה זה הזמן בו אנו שמחים שחתן וכלה בונים בית בעם ישראל בקדושה ובטהרה. ריקודים מעורבים הם היפך הקדושה. זה יחסים בין נשים וגברים בטומאה. ההשתתפות בחתונה היא מצווה אבל בחתונה כזו - זו מצווה הבאה בעבירה ומי שיוזם זאת או מנגן לריקודים כאלו הוא מכשיל את הציבור. לכן גם מי שנכשל בעבירה חמורה זו, ראוי שלפחות לא יעשה זאת בחתונה. בהצלחה דוד לוי הבהרה - אין איסור כללי על  ריקודים מעורבים  שאדם מקפיד עליו או עובר עליו, אלא האיסור הוא בכל דקה ודקה של ריקוד כזה. מקצת מקורות לבקשתך - 1. הפסוק בתורה "לא תקרב" אוסר נגיעה. לכל הדעות הנגיעה אסורה ויש דעות שונות איזו נגיעה אסורה מהתורה ואיזו מדרבנן. מכאן מעט מדברי השולחן ערוך (אה"ע סימן כא) 2. צריך אדם להתרחק מהנשים מאד מאד. 3. ואסור לקרוץ בידיו או ברגליו ולרמוז בעיניו. 4. אסור לשחוק עמה. 5. אסור להקל ראשו כנגדה 6. אסור להביט ביופיה. 7. אסור להריח בבשמים שעליה אסור. 8. אסור להסתכל בנשים שעומדות על הכביסה  וק"ו נשים שרוקדות. 9. אסור להסתכל בבגדי צבעונים של אשה שהוא מכירה, אפי  אינם עליה. 10.פגש אשה בשוק, אסור להלך אחריה  וברור שלא לרקוד לא לידה לא מולה ולא אחריה  11. המסתכל אפילו באצבע קטנה של אשה ונתכוין ליהנות ממנה, כאלו נסתכל בבית התורף שלה. 12. ואסור לשמוע קול ערוה. 13. אסור לראות שער אשה. ולכן לא תלכנה בנות ישראל פרועות ראש בשוק, אחת פנויה ואחת אשת איש. עכ"ל שו"ע 14. רבי ינאי ור  יוסי חד אמר כל הנוגע באשה או המקבל מידה לידו לא ינקה מדינה של גיהנם. ועוד מקורות רבים של חיבה (לדעות אחרות נגיע
שאלה: ההורים לא מרשים לי לעשות דברים בחופש: :-) רציתי לצאת עם חברות לטיול מים אל ים. ביקשתי מההורים שלי רשות, אבל הם אמרו שהם לא סומכים עלי, כי הם מפחדים שאני אסע בטרמפים. ההורים שלי לא סומכים עלי?? ועכשיו בגלל החטיפה הם לא נותנים לי לצאת כמעט מהבית, הם בטוחים שככה הם יגנו עלי. אז בגלל זה אני לא יכולה לצאת עם חברות. מה אני יכולה לעשות? מה אני יכולה להגיד להם? על ההקשבה!
תשובה: חברה יקרה, באמת מה שאת מתארת זה מצב לא נעים. חופש גדול, את רוצה לבלות עם חברות, וההורים תוקעים אותך בבית. את כבר מרגישה גדולה ואחראית, וזה אפילו קצת מעליב היחס שלהם אליך, כאילו את עדיין ילדה קטנה. זה בטח נורא מתסכל. אז מה עושים? קודם כל מה לא עושים. לא רבים איתם, לא מנסים לברוח או לעשות דברים שהם לא מרשים. גם אם נראה לך שהם טועים. אחרי הכל, הם עדיין מבוגרים יותר, ועדיין יש להם את הסמכות עליך. אם תנסי לעקוף אותם זה רק יעצבן אותם יותר, ו"יוכיח" להם שהם צודקים, ואת באמת לא מספיק גדולה. בעצם, את רק תשיגי את המטרה ההפוכה. אז מה כן עושים? בואי ננסה רגע לשחק משחק, ולהיכנס לראש שלהם. נניח את בת 40 בערך, (אולי קצת יותר צעירה, אני לא רוצה להעליב את ההורים שלך  ) ויש לך ילדה מקסימה בת 16. את אוהבת אותה הכי הכי בעולם, ויותר מהכל את רוצה שלא יקרה לה כלום. בדיוק לפני חודש קרה מקרה נורא, ו2 נערים בדיוק בגילה נחטפו ונרצחו. הנערים האלה היו אחראים ומקסימים, ולא עשו שום דבר רע. החטיפה לא קרתה באשמתם, אלא באשמת מחבלים אכזריים. למעשה, להורים של הנערים האלה לא היתה כל כך דרך למנוע את החטיפה. עכשיו את אפילו יותר דואגת לילדה שלך, איך תוכלי לשמור עליה? האם לא תעדיפי לבאס אותה קצת, ולמנוע ממנה להנות בחופש הגדול, בשביל לשמור על החיים שלה? עכשיו, כשהבנו קצת יותר טוב את ההורים שלך, והבנו שהם מקשים עליך לא בגלל שהם לא סומכים עליך, או מעריכים אותך, אלא בגלל המצב בארץ, עכשיו אני ממליצה ללכת ולדבר איתם. לבוא ביום שאת במצב רוח טוב, והם במצב רוח טוב, לא מיד אחרי מריבה או פיצוץ, ולנסות לדבר איתם. לפני שאת מתחילה להסביר להם את עצמך הייתי ממליצה קודם כל להקשיב להם. אנשים הרבה יותר רגועים ונחמדים כשהם מרגישים שמקשיבים להם, ומתייחסים אליהם בכבוד. חוץ מזה, אני בטוחה שאחרי שתקשיבי להם הם גם יראו כמה את בוגרת ואחראית. (כמו שאני ראיתי מהשאלה שלך. את הבנת בעצמך שהסיבה להתנגדות שלהם היא מתוך מחשבה שככה הם יצליחו להגן עליך, וזה מעיד על חשיבה בוגרת ואחראית.) אחר כך תנסי להציג להם את הצד שלך. תגידי להם שאת מבינה שהמצב בארץ מסוכן, אבל את אחראית, וזהירה, ואת לא יכולה לעצור את כל החיים שלך בגלל המצב. תנסי להסביר להם עד כמה זה חשוב לך, ולתת פיתרונות פרקטיים לבעיות שהם יעלו. אולי לא לנסוע בטרמפים, אלא רק בתחבורה ציבורית (למרות שזה קאדר)? אולי לישון בבתים של קרובי משפחה, או חברים, ולא בשטח? תנסי לבוא לקרתם. אני בטוחה שאם תנהלו את השיחה בנחת, ומתוך הקשבה, תצליחו להגיע להסכמה. וגם אם תצטרכי לוותר קצת, עדיין יהיה לך הרבה מה לעשות בחופש. ותזכרי, שאחרי הכל ההורים שלך אוהבים אותך, ורוצים רק בטובתך. המון בהצלחה, יעל Yaelkagam gmail.com
שאלה: גהי (חמאה מזוקקת): האם גהי שזהו חמאה מזוקקת ללא מוצקי חלב כלל רק שומן נחשבת חלבית?
תשובה: כפי שהבנתי מתהליך הכנת הגהי, משתמשים בחמאה חלבית גמורה, והגהי נוצר אחרי הרתחה של החמאה. מכיוון שהחומר היסודי הוא חמאה חלבית   נראה שגם השומן הנוצר ממני ייחשב כמוצר חלבי לכל דבר.
שאלה: כשרות טופו ושבבי סויה: האם יש צורך בכשרות ל: 1. טופו גולמי 2. שבבי סויה פתיתי שפע במידה וכן איזו בעיה יכולה להיות במוצרים אלו?(אם יש חשש לתרומות ומעשרות אפשר להפריש בבית)
תשובה: טופו צריך הכשר. שבבי סויה פתיתי שפע לא זקוק להכשר